ตลาดหุ้นเอเชียเพิ่มขึ้นเช้านี้ ขานรับตลาดหุ้นจีนเปิดทำการตามปกติ
ตลาดหุ้นเอเชียเพิ่มขึ้นเช้านี้ ขานรับตลาดหุ้นจีนเปิดทำการตามปกติ
3 ก.พ. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับตลาดหุ้นจีนกลับมาเปิดทำการอีกครั้งหลังหยุดยาว 5 วันในช่วงเทศกาลตรุษจีน ขณะที่ตลาดหุ้นโตเกียวเปิดบวกจากแรงช้อนซื้อเก็งกำไร หลังจากดัชนีนิกเกอิดิ่งลงอย่างหนักเมื่อวานนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 18,996.74 จุด เพิ่มขึ้น 82.16 จุด, ดัชนี SSE Composite ตลาดหุ้นจีนเปิดวันนี้ที่ 3,160.08 จุด เพิ่มขึ้น 0.91 จุด, ดัชนี HSI ตลาดหุ้นฮ่องกงเปิดวันนี้ที่ 23,216.97 จุด เพิ่มขึ้น 32.45 จุด, ดัชนี TAIEX ตลาดหุ้นไต้หวันเปิดวันนี้ที่ 9,450.06 จุด เพิ่มขึ้น 21.09 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,075.90 จุด เพิ่มขึ้น 4.89 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,047.08 จุด เพิ่มขึ้น 3.00 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,674.80 จุด เพิ่มขึ้น 1.32 จุด
ทั้งนี้ นักลงทุนกำลังจับตาดูข้อมูลเศรษฐกิจสำคัญจากจีนและสหรัฐในวันนี้ โดยไฉซินจะเปิดเผยดัชนีผู้จัดการฝ่ายจัดซื้อ (PMI) ภาคการผลิตจีนเดือนม.ค.ในเช้าวันนี้ ขณะที่สหรัฐจะเปิดเผยตัวเลขจ้างงานนอกภาคการเกษตรเดือนม.ค. ในคืนนี้ตามเวลาไทย